《书秦处度所作松石》
宋代·释祖可

怜君作诗自无敌，游戏诗馀画成癖。高堂奋袖风雨来，霜干云根动秋色。

长怀祝融天柱峰，万年不死之乔松。观君此画已无斁，不复望云支瘦筇。

作者简介：释祖可，字正平，俗名苏序，丹阳（今属江苏）人。庠弟。少以病癞，人目为癞可。自为僧，居庐山之下。工诗，诗入江西诗派（《江西诗社宗派图录》）。有《东溪集》，已佚。《京口耆旧传》卷四、《嘉定镇江志》卷二○、《至顺镇江志》卷一九有传。今录诗二十八首。